| Dybovaslenk. *Dybowo* |
| --- |
| 

DybovasDybovas

53°40′04″ š. pl. 22°22′21″ r. ilg.﻿ / ﻿53.66778°š. pl. 22.37250°r. ilg.﻿ / 53.66778; 22.37250﻿ (Dybovas)Koordinatės: 53°40′04″ š. pl. 22°22′21″ r. ilg.﻿ / ﻿53.66778°š. pl. 22.37250°r. ilg.﻿ / 53.66778; 22.37250﻿ (Dybovas) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Lenkijos vėliava Lenkija |
| **Vaivadija** | Varmijos Mozūrų vaivadija Varmijos Mozūrų vaivadija |
| **Apskritis** | Alėckos apskritis |
| **Valsčius** | Šventainės valsčius |
|  |
| **Meras** | Juzefas Šviderskis (lenk. *Józef Świderski*) |
|  |
| **Gyventojų** (2010) | 105  |
|  |
| **Pašto kodas** | PL 19-411 |

**Dybovas** (lenk. *Dybowo*, vok. *Diebowen* (1938–1945 m. vok. *Diebauen*) – kaimas Lenkijos šiaurėje: Varmijos Mozūrų vaivadijos Alėckos apskrities Šventainės valsčiuje. Šaltyšijos centras.

Išsidėstęs Luko ežeryne, 15 kilometrų į šiaurės vakarus nuo apskrities centro Alėckos ir dešimt km į šiaurę nuo Šventainės.

Istorija
--------

Kaimas *Diboffsky* vardu žinomas nuo 1564 metų, prieš 1785 m. buvo vadinamas *Dyboven*. Laikotarpyje tarp 1874 m. ir 1945 m. buvo priskirtas *Čychen* prūsiškam valsčiui ir iki 1945 m. priklausė Rytprūsių Gumbinės apygardos Alėckos apskričiai. 

1910 m. kaime suskaičiuoti 272 gyventojai. Sutinkamai su Versalio sutarties nutarimais 1920 m. krašte buvo vykdomas visuotinis plebiscitas – 195 dyboviečiai pasisakė už priklausymą Rytprūsiams, už perėjimą į Lenkijos administracinį valdymą nebalsavo niekas. 1938 m. buvo pakeistas kaimo pavadinimas į *Dybauen*. 1933 m. jame gyveno 359, o 1939 m. – 309 kaimiečiai.

Po Antrojo pasaulinio karo kartu su visa pietine Rytprūsių dalimi perduotas Lenkijai ir iki 1998 m. priklausė Palenkės vaivadijai, vėliau įėjo į Varmijos Mozūrų vaivadijos sudėtį.

Piliakalnis
-----------

Tarp *Dlugė* ir *Stopkos* ežerų iškilusi 167 m aukščio kalva. Tai – buvęs jotvingių piliakalnis. Vienas pirmųjų 1576 m. jį paminėjo žinomas Prūsijos tyrinėtojas Kasparas Henenbergeris, vėliau – Emilis Holakas (*Der Zamzisko Chelchen*).

Ovalo formos viršutinė aikštelė 80 m x 60 m, jos rytinėje dalyje dar iki Antrojo pasaulinio karo telkšojo mažas ežerėlis (bala). Aikštelė apsupta dvigubu apsauginiu pylimu, kuris rytinėje pusėje susijungia į vieną galingą apsauginį užtvarą. Patekti į piliakalnį buvo galima iš rytų pusės, kelias į jį vedė nuo papėdės gyvenvietės per pylime paliktą išimą. Objektas datuojamas X–XIII amžiais.

Šaltiniai
---------

1. ↑  Dybowo (gmina Świętajno)
2. ↑  Dietrich Lange. *Geographisches Ortsregister Ostpreußen (2005)*: Diebauen
3. ↑  Rolf Jehke. *Amtsbezirk Bolken/Czychen*
4. ↑  Uli Schubert. *Gemeindeverzeichnis, Landkreis Oletzko*
5. ↑  Herbert Marzian, Csaba Kenez. *Selbstbestimmung für Ostdeutschland – Eine Dokumentation zum 50 Jahrestag der ost- und westpreussischen Volksabstimmung am 11. Juli 1920* – Herausgeber: Göttinger Arbeitskreis, 1970, S. 63
6. ↑  Michael Rademacher. *Deutsch-österreichisches Ortsbuch, Landkreis Treuburg (Oletzko)* Archyvuota kopija 2017-11-24 iš Wayback Machine projekto.
7. ↑  Padėtis žemėlapyje
8. ↑  M. Engel. *Jaćwieskie ośrodki grodowe w IX–XIII wieku. Geneza, rozwój i upadek*; psl. 20 Archyvuota kopija 2018-04-11 iš Wayback Machine projekto.
9. ↑  Dybowo - grodzisko Jaćwingów
10. ↑  Emil Hollack. *Vorgeschichtliche Uebersichtskarte Ostpreussen*
11. ↑  Grodzisko w Dybowie